앞

<-

다음

->

瑜伽師地論卷第七十八

彌勒菩薩說

三藏法師玄□奉　詔譯

攝決擇分中菩薩地之七

復次依乘假立. 分別解說如實大乘. 當知如解深密經中. 觀自在菩薩白佛言. 世尊. 如佛所說菩薩十地. 所謂極喜地. 離垢地. 發光地. 焰慧地. 極難勝地. 現前地. 遠行地. 不動地. 善慧地. 法雲地. 復說佛地爲第十一. 如是諸地幾種淸淨. 幾分所攝. 佛告觀自在菩薩曰. 善男子. 當知諸地四種淸淨十一分攝. 云何四種淸淨能攝諸地. 謂增上意樂淸淨攝於初池. 增上戒淸淨攝第二地. 增上心淸淨攝第三地. 增上慧淸淨於後後地轉勝妙故. 當知能攝從第四地乃至佛地. 善男子. 當知如是四種淸淨普攝諸地. 云何十一種分能攝諸地. 謂諸菩薩先於勝解行地. 依十法行極善修習勝解忍故. 超過彼地證入菩薩正性離生. 彼諸菩薩由是因緣此分円滿. 而未能於微細毁犯誤現行中正知而住. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能得世間円滿等持等至及円滿聞持陀羅尼. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能令隨所獲得菩提分法多修習住心. 未能捨諸等至愛及與法愛. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能於諸諦道理如實觀察. 又未能於生死涅槃棄捨一向背趣作意. 又未能修方便所攝菩提分法. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能於生死流轉如實觀察. 又由於彼多生◑故. 未能多住無相作意. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能令無相作意無缺無間多修習住. 由是因緣. 於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能於無相住中捨離功用. 又未能得於相自在. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能於異名衆相訓詞差別一切品類宣說法中得大自在. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能得円滿法身現前證受. 由是因緣於此分中猶未円滿. 爲令此分得円滿故. 精勤修習便能證得. 彼諸菩薩由是因緣此分円滿. 而未能得遍於一切所知境界無著無◑妙智妙見. 由是因緣於此分中猶未円滿. 爲令此分得円滿故. 精勤修習便能證得. 由是因緣此分円滿此分滿故. 於一切分皆得円滿. 善男子. 當知如是十一種分普攝諸地

世尊. 何緣最初名極喜地. 乃至何緣說名佛地. 善男子. 成就大義得未曾得出世間心生大歡喜. 是故最初名極喜地. 遠離一切微細犯戒. 是故第二名離垢地. 由彼所得三摩地及聞持陀羅尼能爲無量智光依止. 是故第三名發光地. 由彼所得菩提分法. 燒諸煩惱智如火焰. 是故第四名焰慧地. 由卽於彼菩提分法方便修習最極艱難方得自在. 是故第五名極難勝地. 現前觀察諸行流轉. 又於無相多修作意方現在前. 是故第六名現前地. 能遠證入無缺無間無相作意. 與淸淨地共相隣接. 是故第七名遠行地. 由於無相得無功用. 於諸相中不爲現行煩惱所動. 是故第八名不動地. 於一切種說法自在. 獲得無量廣大智慧. 是故第九名善慧地. ◑重之身廣如虛空法身円滿. 譬如大雲皆能遍覆. 是故第十名法雲地. 永斷最極微細煩惱及所知障無著無◑. 於一切種所知境界現正等覺故. 第十一說名佛地

世尊. 於此諸地有幾愚癡. 有幾◑重. 爲所對治. 善男子. 此諸地中有二十二種愚癡. 十一種◑重. 爲所對治. 謂於初地有二愚癡. 一者執著補特伽羅及法愚癡. 二者惡趣雜染愚癡. 及彼◑重爲所對治. 於第二地有二愚癡. 一者微細誤犯愚癡. 二者種種業趣愚癡. 及彼◑重爲所對治. 於第三地有二愚癡. 一者欲貪愚癡. 二者円滿聞持陀羅尼愚癡. 及彼◑重爲所對治. 於第四地有二愚癡. 一者等至愛愚癡. 二者法愛愚癡. 及彼◑重爲所對治. 於第五地有二愚癡. 一者一向作意棄背生死愚癡. 二者一向作意趣向涅槃愚癡. 及彼◑重爲所對治. 於第六地有二愚癡. 一者現前觀察諸行流轉愚癡. 二者相多現行愚癡. 及彼◑重爲所對治. 於第七地有二愚癡. 一者微細相現行愚癡. 二者一向無相作意方便愚癡. 及彼◑重爲所對治. 於第八地有二愚癡. 一者於無相作功用愚癡. 二者於相自在愚癡. 及彼◑重爲所對治. 於第九地有二愚癡. 一者於無量說法. 無量法句文字. 後後慧辯陀羅尼自在愚癡. 二者辯才自在愚癡. 及彼◑重爲所對治. 於第十地有二愚癡. 一者大神通愚癡. 二者悟入微細◑密愚癡. 及彼◑重爲所對治. 於如來地有二愚癡. 一者於一切所知境界極微細著愚癡. 二者極微細◑愚癡. 及彼◑重爲所對治. 善男子. 由此二十二種愚癡. 及十一種◑重故. 安立諸地. 而得阿□多羅三□三菩提. 離彼繫縛

世尊. 阿□多羅三□三菩提甚奇希有. 乃至成就大利大果. 令諸菩薩能破如是大愚癡羅網. 能越如是大◑重稠林. 現前證得阿□多羅三□三菩提

世尊. 如是諸地幾種殊勝之所安立. 善男子. 略有八種. 一者增上意樂淸淨. 二者心淸淨. 三者悲淸淨. 四者到彼岸淸淨. 五者見佛供養承事淸淨. 六者成熟有情淸淨. 七者生淸淨. 八者威德淸淨. 善男子. 於初地中所有增上意樂淸淨乃至威德淸淨. 後後諸地乃至佛地所有增上意樂淸淨乃至威德淸淨. 當知彼諸淸淨展轉增勝. 唯於佛地除生淸淨. 又初地中所有功德. 於上諸地平等皆有. 當知自地功德殊勝. 一切菩薩十地功德皆是有上. 佛地功德當知無上

世尊. 何因緣故說菩薩生於諸有生最爲殊勝. 善男子. 四因緣故. 一者極◑善根所集起故. 二者故意思擇力所取故. 三者悲愍濟度諸衆生故. 四者自能無染除他染故

世尊. 何因緣故說諸菩薩行廣大願妙願勝願. 善男子. 四因緣故. 謂諸菩薩能善了知涅槃樂住. 堪能速證. 而復棄捨速證樂住. 無緣無待發大願心. 爲欲利益諸有情故. 處多種種長時大苦. 是故我說彼諸菩薩行廣大願妙願勝願

世尊. 是諸菩薩凡有幾種所應學事. 善男子. 菩薩學事略有六種. 所謂布施持戒. 忍辱精進. 靜慮慧到彼岸

世尊. 如是六種所應學事. 幾是增上戒學所攝. 幾是增上心學所攝. 幾是增上慧學所攝. 善男子. 當知初三但是增上戒學所攝. 靜慮一種但是增上心學所攝. 慧是增上慧學所攝. 我說精進遍於一切

世尊. 如是六種所應學事. 幾是福德資糧所攝. 幾是智慧資種所攝. 善男子. 若增上戒學所攝者. 是名福德資糧所攝. 若增上慧學所攝者. 是名智慧資糧所攝. 我說精進靜慮二種遍於一切

世尊. 於此六種所學事中. 菩薩云何應當修學. 善男子. 由五種相應當修學. 一者最初於菩薩藏波羅蜜多相應微妙正法敎中. 猛利信解. 二者次於十種法行以聞思修所成妙智. 精進修行. 三者隨護菩提之心. 四者親近眞善知識. 五者無間勤修善品

世尊. 何因緣故施設如是所應學事. 但有六數. 善男子. 二因緣故. 一者饒益諸有情故. 二者對治諸煩惱故. 當知前三饒益有情. 後三對治一切煩惱. 前三饒益諸有情者. 謂諸菩薩由布施故. 攝受資具饒益有情. 由持戒故. 不行損害逼迫惱亂饒益有情. 由忍辱故. 於彼損害逼迫惱亂. 堪能忍受饒益有情. 後三對治諸煩惱者. 謂諸菩薩由精進故. 雖未永伏一切煩惱亦未永害一切隨眠. 而能勇猛修諸善品. 彼諸煩惱不能傾動善品加行. 由靜慮故. 永伏煩惱. 由般若故. 永害隨眠

世尊. 何因緣故施設所餘波羅蜜多但有四數. 善男子. 與前六種波羅蜜多爲助伴故. 謂諸菩薩於前三種波羅蜜多所攝有情. 以諸攝事方便善巧. 而攝受之安置善品. 是故我說方便善巧波羅蜜多與前三種而爲助伴. 若諸菩薩於現法中煩惱多故. 於修無間無有堪能. 羸劣意樂故下界勝解故. 於內心住. 無有堪能. 於菩薩藏不能聞緣善修習故. 所有靜慮不能引發出世間慧. 彼便攝受少分狹劣福德資糧. 爲未來世煩惱輕微. 心生正願. 如是名願波羅蜜多. 由此願故. 煩惱微薄能修精進. 是故我說願波羅蜜多與精進波羅蜜多而爲助伴. 若諸菩薩親近善士. 聽聞正法. 如理作意. 爲因緣故. 轉劣意樂成勝意樂. 亦能獲得上界勝解. 如是名力波羅蜜多. 由此力故於內心住有所堪能. 是故我說力波羅蜜多與靜慮波羅蜜多而爲助伴. 若諸菩薩於菩薩藏. 已能聞緣善修習故能發靜慮. 如是名智波羅蜜多. 由此智故. 堪能引發出世間慧. 是故我說智波羅蜜多與慧波羅蜜多而爲助伴

世尊. 何因緣故宣說六種波羅蜜多如是次第. 善男子. 能爲後後引發依故. 謂諸菩薩若於身財無所顧◑. 便能受持淸淨禁戒. 爲護禁戒便修忍辱. 修忍辱已能發精進. 發精進已能辦靜慮. 具靜慮已便能獲得出世間慧. 是故我說波羅蜜多如是次第

世尊. 如是六種波羅蜜多各有幾種品類差別. 善男子. 各有三種. 施三種者. 一者法施. 二者財施. 三者無畏施. 戒三種者. 一者轉捨不善戒. 二者轉生善戒. 三者轉生饒益有情戒. 忍三種者. 一者耐怨害忍. 二者安受苦忍. 三者諦察法忍. 精進三種者. 一者被甲精進. 二者轉生善法加行精進. 三者饒益有情加行精進. 靜慮三者. 一者無分別寂靜極寂靜無罪故對治煩惱衆苦樂住靜慮. 二者引發功德靜慮. 三者引發饒益有情靜慮. 慧三種者. 一者緣世俗諦慧. 二者緣勝義諦慧. 三者緣饒益有情慧

世尊. 何因緣故. 波羅蜜多說名波羅蜜多. 善男子. 五因緣故. 一者無染著故. 二者無顧戀故. 三者無罪過故. 四者無分別故. 五者正廻向故. 無染著者. 謂不染著波羅蜜多諸相違事. 無顧戀者. 謂於一切波羅蜜多諸果異熟及報恩中心無繫縛. 無罪過者. 謂於如是波羅蜜多. 無間雜染法. 離非方便行無分別者. 謂於如是波羅蜜多. 不如言詞執著自相. 正廻向者. 謂以如是所作所集波羅蜜多. 廻求無上大菩提果

世尊. 何等名爲波羅蜜多諸相違事. 善男子. 當知此事略有六種. 一者於喜樂欲財富自在諸欲樂中. 深見功德及與勝利. 二者於隨所樂縱身語意而現行中. 深見功德及與勝利. 三者於他輕蔑不堪忍中. 深見功德及與勝利. 四者於不勤修著欲樂中. 深見功德及與勝利. 五者於處냑◑世雜亂行. 深見功德及與勝利. 六者於見聞覺知言說◑論. 深見功德及與勝利

世尊. 如是一切波羅蜜多何果異熟善男子. 當知此亦略有六種. 一者得大財富. 二者往生善趣. 三者無怨無壞多諸喜樂. 四者爲衆生主. 五者身無惱害. 六者有大宗葉

世尊. 何等名爲波羅蜜多間雜染法. 善男子. 當知略由四種加行. 一者無悲加行故. 二者不如理加行故. 三者不常加行故. 四者不殷重加行故. 不如理加行者. 謂修行餘波羅蜜多時. 於餘波羅蜜多. 遠離失壞

世尊. 何等名爲非方便行. 善男子. 若諸菩薩以波羅蜜多饒益衆生時. 但攝財物饒益衆生. 便爲喜足而不令其出不善處安置善處. 如是名爲非方便行. 何以故. 善男子. 非於衆生唯作此事名實饒益. 譬如糞穢若多若少終無有能令成香潔. 如是衆生由行苦故. 其性是苦. 無有方便但以財物暫相饒益可令成樂. 唯有安處妙善法中. 方可得名第一饒益

世尊. 如是一切波羅蜜多. 有幾淸淨. 善男子. 我終不說波羅蜜多除上五相有餘淸淨. 然我卽依如是諸事. 總別當說波羅蜜多淸淨之相. 總說一切波羅蜜多淸淨相者. 當知七種. 何等爲七. 一者菩薩於此諸法不求他知. 二者於此諸法見已不生執著. 三者卽於如是諸法不生疑惑. 謂爲能得大菩提不. 四者終不自讚毁他有所輕蔑. 五者終不□傲放逸. 六者終不少有所得便生喜足. 七者終不由此諸法於他發起嫉妬◑◑. 別說一切波羅蜜多淸淨相者. 亦有七種. 何等爲七. 謂諸菩薩如我所說七種布施淸淨之相. 隨順修行. 一者由施物淸淨. 行淸淨施. 二者由戒淸淨. 行淸淨施. 三者由見淸淨. 行淸淨施. 四者由心淸淨. 行淸淨施. 五者由語淸淨. 行淸淨施. 六者由智淸淨. 行淸淨施. 七者由垢淸淨. 行淸淨施. 是名七種施淸淨相. 又諸菩薩能善了知制立律儀一切學處. 能善了知出離所犯具常尸羅堅固尸羅常作尸羅常轉尸羅. 受學一切所有學處. 是名七種戒淸淨相. 若諸菩薩於自所有業果異熟. 深生依信. 一切所有不饒益事現在前時. 不生憤發. 亦不反罵. 不瞋不打. 不恐不弄. 不以種種不饒益事反相加害. 不◑怨結. 若◑誨時不令◑惱. 亦復不待他來◑誨. 不由恐怖有染愛. 心而行忍辱. 不以作恩而便放捨. 是名七種忍淸淨相. 若諸菩薩通達精進平等之性. 不由勇猛勤精進故. 自擧陵他. 具大勢力具大精進. 有所堪能. 堅固勇猛. 於諸善法終不捨◑. 如是名爲七種精進淸淨之相. 若諸菩薩有善通達相三摩地靜慮. 有円滿三摩地靜慮. 有俱分三摩地靜慮. 有運轉三摩地靜慮. 有無所依三摩地靜慮. 有善修治三摩地靜慮. 有於菩薩藏聞緣修習無量三摩地靜慮. 如是名爲七種靜慮淸淨之相. 若諸菩薩遠離增益損減二邊. 行於中道. 是名爲慧. 由此慧故. 如實了知解脫門義. 謂空無願無相三解脫門. 如實了知有自性義. 謂遍計所執. 若依他起. 若円成實三種自性. 如實了知無自性義. 謂相生勝義三種無自性性. 如實了知世俗諦義. 謂於五明處. 如實了知勝義諦義. 謂於七眞如. 又無分別離諸◑論. 純一理趣多所住故. 無量總法爲所緣故. 及毘鉢舍那故. 能善成辦法隨法行. 是名七種慧淸淨相

世尊. 如是五相各有何業. 善男子. 當知彼相有五種業. 謂諸菩薩無染著故. 於現法中於所修習波羅蜜多. 恒常殷重勤修加行無有放逸. 無顧戀故. 攝受當來不放逸因. 無罪過故能正修習極善円滿. 極善淸淨. 極善鮮白波羅蜜多. 無分別故. 方便善巧波羅蜜多速得円滿. 正廻向故. 一切生處波羅蜜多及彼可愛諸果異熟. 皆得無盡乃至無上正等菩提. 世尊. 如是所說波羅蜜多. 何者最廣大. 何者無染汚. 何者最明盛. 何者不可動. 何者最淸淨. 善男子. 無染著性. 無顧戀性. 正廻向性. 最爲廣大. 無罪過性. 無分別性. 無有染汚思擇所作. 最爲明盛. 已入無退轉法地者. 名不可動. 若十地攝佛地攝者. 名最淸淨

世尊. 何因緣故. 菩薩所得波羅蜜多諸可愛果. 及諸異熟. 常無有盡. 波羅蜜多亦無有盡. 善男子. 展轉相依生起修習無間斷故. 世尊. 何因緣故. 是諸菩薩深信愛樂波羅蜜多. 非於如是波羅蜜多所得可愛諸果異熟. 善男子. 五因緣故. 一者波羅蜜多是最增上喜樂因故. 二者波羅蜜多是其究竟饒益一切自他因故. 三者波羅蜜多是當來世彼可愛果異熟因故. 四者波羅蜜多非諸雜染所依事故. 五者波羅蜜多非是畢竟變壞法故. 世尊. 如是一切波羅蜜多. 各有幾種最勝威德. 善男子. 當知一切波羅蜜多. 各有四種最勝威德. 一者於此波羅蜜多正修行時. 能捨◑◑犯戒心憤懈怠散亂見趣所治. 二者於此正修行時. 能爲無上正等菩提眞實資糧. 三者於此正修行時. 於現法中能自攝受饒益有情. 四者於此正修行時. 於未來世能得廣大無盡可愛諸果異熟

世尊. 如是一切波羅蜜多. 何因何果有何義利. 善果子. 當知一切波羅蜜多. 大悲爲因. 微妙可愛諸果異熟饒益一切有情爲果. 円滿無上廣大菩提爲大義利

世尊. 若諸菩薩具足一切無盡財寶成就大悲. 何緣世間現有衆生貧窮可得. 善男子. 是諸衆生自業過失. 若不爾者菩薩常◑饒益他心. 又常具足無盡財寶. 若諸衆生無自惡業能爲障◑. 何有世間貧苦可得. 譬如餓鬼爲大熱渴逼迫其身見大海水悉皆◑竭. 非大海過. 是諸餓鬼自業過耳. 如是菩薩所施財寶. 猶如大海無有過失. 是諸衆生自業過耳. 猶如餓鬼自惡業力令無有果

世尊. 菩薩以何等波羅蜜多取一切法無自性性. 善男子以般若波羅蜜多. 能取諸法無自性性. 世尊. 若般若波羅蜜多能取諸法無自性性. 何故不取有自性性. 善男子. 我終不說以無自性性取無自性性. 然無自性性離諸文字自內所證. 不可捨於言說文字而能宣說. 是故我說般若波羅蜜多能取諸法無自性性

世尊. 如佛所說波羅蜜多. 近波羅蜜多. 大波羅蜜多. 云何波羅蜜多. 云何近波羅蜜多. 云何大波羅蜜多. 善男子. 若諸菩薩經無量時. 修行施等. 成就善法. 而諸煩惱猶故現行. 未能制伏. 然爲彼伏. 謂於勝解行地. 軟中勝解轉時. 是名波羅蜜多. 復於無量時修行施等. 漸復增上成就善法. 而諸煩惱猶故現行. 然能制伏非彼所伏. 謂從初地已上是名近波羅蜜多. 復於無量時修行施等. 轉復增上成就善法. 一切煩惱皆不現行. 謂從八地已上是名大波羅蜜多

世尊. 此諸地中煩惱隨眠可有幾種. 善男子. 略有三種. 一者害伴隨眠. 謂於前五地. 何以故. 善男子. 諸不俱生現行煩惱. 是俱生煩惱現行助伴. 彼於爾時永無復有. 是故說名害伴隨眠. 二者羸劣隨眠. 謂於第六第七地中. 微細現行. 若修所伏不現行故. 三者微細隨眠. 謂於第八地已上. 從此已去一切煩惱不復現行. 唯有所知障爲依止故

世尊. 此諸隨眠幾種◑重斷所顯示. 善男子. 但由二種. 謂由在皮◑重斷故. 顯彼初二. 復由在膚◑重斷故. 顯彼第三. 若在於骨◑重斷者. 我說永離一切隨眠位在佛地

世尊. 經幾不可數劫. 能斷如是◑重. 善男子. 經於三大不可數劫. 或無量劫. 所謂年月半月. 晝夜一時. 半時須臾. 瞬息刹那量劫不可數故

世尊. 是諸菩薩於諸地中所生煩惱. 當知何相. 何失. 何德. 善男子. 無染汚相. 何以故. 是諸菩薩於初地中. 定於一切諸法法界. 已善通達. 由此因緣. 菩薩要知方起煩惱. 非爲不知. 是故說名無染汚相. 於自身中不能生苦. 故無過失. 菩薩生起如是煩惱. 於有情界能斷苦因. 是故彼有無量功德. 甚奇. 世尊. 無上菩提乃有如是大功德利. 今諸菩薩生起煩惱. 尙勝一切有情聲聞獨覺善根. 何況其餘無量功德

世尊. 如佛所說若聲聞乘若復大乘唯是一乘. 此何密意. 善男子. 如我於彼聲聞乘中. 宣說種種諸法自性. 所謂五蘊或內六處或外六處. 如是等類於大乘中. 卽說彼法同一法界同一理趣故. 我不說乘差別性. 於中或有如言於義妄起分別. 一類增益一類損減. 又於諸乘差別道理. 謂互相違. 如是展轉遞興諍論. 如是名爲此中密意. 爾時世尊欲重宣此義而說頌曰

諸地攝想所對治　殊勝生願及諸學

由依佛說是大乘　於此善修成大覺

宣說諸法種種性　復說皆同一理趣

謂於下乘或上乘　故我說乘無異性

如言於義妄分別　或有增益或損減

謂此二種互相違　愚癡意解成乖諍

世尊. 於是解深密法門中. 此名何敎. 我當云何奉持. 善男子. 此名諸地波羅蜜多了義之敎. 於此諸地波羅蜜多了義之敎. 汝當奉持. 說此諸地波羅蜜多了義敎時. 於大會中有七十五千菩薩. 皆得菩薩大乘光明三摩地. 復次卽依乘假安立. 分別如來成所作事. 當知如解深密經中. 曼殊室利菩薩摩訶薩請問佛言. 世尊. 如佛所說如來法身. 如來法身有何等相. 佛告曼殊室利菩薩曰. 善男子. 若於諸地波羅蜜多. 善修出離. 轉依成滿. 是名如來法身之相. 當知此相二因緣故不可思議. 無◑論故. 無所爲故. 而諸衆生計著◑論. 有所爲故

世尊. 聲聞獨覺所得轉依. 名法身不. 善男子. 不名法身. 世尊. 當名何身. 善男子. 名解脫身. 由解脫身故. 說一切聲聞獨覺與諸如來平等平等. 由法身故. 說有差別. 如來法身有差別故. 無量功德最勝差別. 算數譬喩所不能及

世尊. 我當云何應知如來生起之相. 善男子. 一切如來化身作業. 如世界起一切種類. 如來功德衆所莊嚴住持爲相. 當知化身相有生起. 法身之相無有生起

世尊. 云何應知示現化身方便善巧. 善男子. 遍於一切三千大千佛國土中. 或衆推許增上王家. 或衆推許大福田家. 同時入胎誕生. 長大受欲. 出家示行苦行. 捨苦行已成等正覺. 次第示現. 是名如來示現化身方便善巧. 世尊. 凡有幾種一切如來身所住持言音差別. 由此言音所化有情未成熟者. 令其成熟. 已成熟者. 緣此爲境速得解脫. 善男子. 如來言音略有三種. 一者契經. 二者調伏. 三者本母. 世尊. 云何契經. 云何調伏. 云何本母. 善男子. 若於是處我依攝事顯示諸法. 是名契經. 謂依四事. 或依九事. 或復依於二十九事. 云何四事. 一者聽聞事. 二者歸趣事. 三者修學事. 四者菩提事. 云何九事. 一者施設有情事. 二者彼所受用事. 三者彼生起事. 四者彼生已住事. 五者彼染◑事. 六者彼差別事. 七者能宣說事. 八者所宣說事. 九者諸衆會事. 云何名爲二十九事. 謂依雜染品. 有攝諸行事. 彼次第隨轉事. 卽於是中作補特伽羅想已於當來世流轉因事. 作法想已於當來世流轉因事. 依淸淨品有繫念於所緣事. 卽於是中勤精進事. 心安住事. 現法樂住事. 超一切苦緣方便事. 彼遍知事. 此復三種. 顚倒遍知所依處故. 依有情想外有情中邪行遍知所依處故. 內離增上慢遍知所依處故. 修依處事. 作證事. 修習事. 令彼堅固事. 彼行相事. 彼所緣事. 已斷未斷觀察善巧事. 彼散亂事. 彼不散亂事. 不散亂依處事. 不棄修習◑勞加行事. 修習勝利事. 彼堅牢事. 攝聖行事. 攝聖品眷屬事. 通達眞實事. 證得涅槃事. 於善說法毘奈耶中世間正見超昇一切外道所得正見頂事. 及卽於此不修退事. 於善說法毘奈耶中. 不修習故. 說名爲退. 非見過失故名爲退. 曼殊室利. 若於是處我依聲聞及諸菩薩. 顯示別解脫及別解脫相應之法. 是名調伏. 世尊. 菩薩別解脫幾相所攝. 善男子. 當知七相. 一者宣說受軌則事故. 二者宣說隨順他勝事故. 三者宣說隨順毁犯事故. 四者宣說有犯自性故. 五者宣說無犯自性故. 六者宣說出所犯故. 七者宣說捨律儀故

曼殊室利. 若於是處我以十一種相. 決了分別顯示諸法. 是名本母. 何等名爲十一種相. 一者世俗相. 二者勝義相. 三者菩提分法所緣相. 四者行相. 五者自性相. 六者彼果相. 七者彼領受開示相. 八者彼障◑法相. 九者彼隨順法相. 十者彼過患相. 十一者彼勝利相. 世俗相者. 當知三種. 一者宣說補特伽羅故. 二者宣說遍計所執自性故. 三者宣說諸法作用事業故. 勝義相者. 當知宣說七種眞如故. 菩提分法所緣相者. 當知宣說遍一切種所知事故. 行相者. 當知宣說八行觀故. 云何名爲八行觀耶. 一者諦實故. 二者安住故. 三者過失故. 四者功德故. 五者理趣故. 六者流轉故. 七者道理故. 八者總別故. 諦實者. 謂諸法眞如. 安住者. 謂或安立補特伽羅. 或復安立諸法遍計所執自性. 或復安立一向分別反問置記. 或復安立◑密顯了記別差別. 過失者. 謂我宣說諸雜染法有無量門差別過患. 功德者. 謂我宣說諸淸淨法有無量門差別勝利. 理趣者. 當知六種. 一者眞義理趣. 二者證得理趣. 三者敎導理趣. 四者遠離二邊理趣. 五者不可思議理趣. 六者意趣理趣. 流轉者. 所謂三世三有爲相及四種緣. 道理者. 當知四種. 一者觀待道理. 二者作用道理. 三者證成道理. 四者法爾道理. 觀待道理者. 謂若因若緣能生諸行. 及起隨說. 如是名爲觀待道理. 作用道理者. 謂若因若緣能得諸法. 或能成辦或復生已作諸業用. 如是名爲作用道理. 證成道理者. 謂若因若緣能令所立所說所標義得成立. 令正覺悟. 如是名爲證成道理. 又此道理略有二種. 一者淸淨. 二者不淸淨. 由五種相名爲淸淨. 由七種相名不淸淨

云何由五種相名爲淸淨. 一者現見所得相. 二者依止現見所得相. 三者自類譬喩所引相. 四者円成實相. 五者善淸淨言敎相

現見所得相者. 謂一切行皆無常性. 一切行皆是苦性. 一切法皆無我性. 此爲世間現量所得. 如是等類. 是名現見所得相. 依止現見所得相者. 謂一切行皆刹那性. 他世有性. ◑不◑業無失壞性. 由彼能依◑無常性現可得故. 由諸有情種種差別. 依種種業現可得故. 由諸有情若樂若苦◑不◑業以爲依止現可得故. 由此因緣. 於不現見可爲比度. 如是等類. 是名依止現見所得相. 自類譬喩所引相者. 謂於內外諸行聚中. 引諸世間共所了知所得生死. 以爲譬喩. 引諸世間共所了知所得生等種種苦相. 以爲譬喩. 引諸世間共所了知所得不自在相以爲譬喩. 又復於外引諸世間共所了知所得衰盛以爲譬喩. 如是等類. 當知是名自類譬喩所引相. 円成實相者. 謂卽如是現見所得相. 若依止現見所得相. 若自類譬喩所得相. 於所成立決定能成. 當知是名円成實相. 善淸淨言敎相者. 謂一切智者之所宣說. 如言涅槃究竟寂靜. 如是等類. 當知是名善淸淨言敎相. 善男子. 是故由此五種相故. 名善觀察淸淨道理. 由淸淨故應可修習. 世尊. 一切智者相當知有幾種. 善男子. 略有五種. 一者若有出現世間一切智. 聲無不普聞. 二者成就三十二種大丈夫相. 三者具足十力. 能斷一切衆生一切疑惑. 四者具足四無所畏. 宣說正法不爲一切他論所伏. 而能◑伏一切邪論. 五者於善說法毘奈耶中. 八支聖道四沙門等皆現可得. 如是生故. 相故. 斷疑網故. 非他所伏能伏他故. 聖道沙門現可得故. 如是五種. 當知名爲一切智相. 善男子. 如是證成道理由現量故. 由比量故. 由聖敎量故. 由五種相名爲淸淨

云何由七種相名不淸淨. 一者此餘同類可得相. 二者此餘異類可得相. 三者一切同類可得相. 四者一切異類可得相. 五者異類譬喩所引相. 六者非円成實相. 七者非善淸淨言敎相. 若一切法意識所識性. 是名一切同類可得相. 若一切法相性業法因果異相. 由隨如是一一異相. 決定展轉各各異相. 是名一切異類可得相. 善男子. 若於此餘同類可得相及譬喩中. 有一切異類相者. 由此因緣於所成立非決定故. 是名非円成實相. 又於此餘異類可得相及譬喩中. 有一切同類相者. 由此因緣於所成立不決定故. 亦名非円成實相. 非円成實故. 非善觀察淸淨道理. 不淸淨故. 不應修習. 若異類譬喩所引相. 若非善淸淨言敎相. 當知體性皆不淸淨. 法爾道理者. 謂如來出世若不出世. 法性安住. 法住法界. 是名法爾道理. 總別者. 謂先總說一句法已. 後後諸句差別分別究竟顯了

自性相者. 謂我所說有行有緣所有能取菩提分法. 謂念住等. 如是名爲彼自性相. 彼果相者. 謂若世間. 若出世間諸煩惱斷. 及所引發世出世間諸果功德. 如是名爲得彼果相. 彼領受開示相者. 謂卽於彼以解脫智而領受之. 及廣爲他宣說開示. 如是名爲彼領受開示相. 彼障◑法相者. 謂卽於修菩提分法. 能隨障◑諸染汚法. 是名彼障◑法相. 彼隨順法相者. 謂卽於彼多所作法. 是名彼隨順法相. 彼過患相者. 當知卽彼諸障◑法所有過失. 是名彼過患相. 彼勝利相者. 當知卽彼諸隨順法所有功德. 是名彼勝利相

曼殊室利菩薩. 復白佛言. 唯願世尊. 爲諸菩薩略說契經調伏本母不共外道陀羅尼義. 由此不共陀羅尼義. 令諸菩薩得入如來所說諸法甚深密意. 佛告曼殊室利菩薩曰. 善男子. 汝今諦聽. 吾當爲汝略說不共陀羅尼義. 令諸菩薩於我所說密意言詞能善悟入. 善男子. 若雜染法若淸淨法. 我說一切皆無作用. 亦都無有補特伽羅. 以一切種離所爲故. 非雜染法先染後◑. 非淸淨法後◑先染. 凡夫異生於◑重身執著諸法補特伽羅自性差別. 隨眼妄見以爲緣故. 計我我所. 由此妄謂我見我聞. 我嗅我◑我觸我知. 我食我作. 我染我◑. 如是等類邪加行轉. 若有如實知如是者便能永斷◑重之身. 獲得一切煩惱不住. 最極淸淨離諸◑論. 無爲依止. 無有加行. 善男子. 當知是名略說不共陀羅尼義. 爾時世尊欲重宣此義. 而說頌曰

一切雜染淸淨法　皆無作用數取趣

由我宣說離所爲　染汚淸淨非先後

於◑重身隨眼見　爲緣計我及我所

由此妄謂我見等　我食我爲我染◑

若如實知如是者　乃能永斷◑重身

得無染◑無◑論　無爲依止無加行

爾時曼殊室利菩薩復白佛言. 世尊. 云何應知諸如來心生起之相. 　　佛告曼殊室利菩薩曰. 善男子. 夫如來者. 非心意識生起所顯. 然諸如來有無加行心法生起. 當知此事猶如變化. 世尊. 若諸如來法身. 遠離一切加行. 旣無加行. 云何而有心法生起. 善男子. 先所修習方便般若加行力故. 有心生起. 善男子. 譬如正入無心睡眠. 非於覺悟而作加行. 由先所作加行勢力. 而復覺悟. 又如正在滅盡定中. 非於起定而作加行. 由先所作加行勢力還從定起. 如從睡眠及滅盡定心更生起. 如是如來由先修習方便般若加行力故. 當知復有心法生起. 世尊. 如來化身當言有心. 爲無心耶. 善男子. 非是有心. 亦非無心. 何以故. 無自依心故. 有依他心故

世尊. 如來所行如來境界此之二種有何差別. 善男子. 如來所行. 謂一切種如來共有不可思議無量功德衆所莊嚴淸淨佛土. 如來境界. 謂一切種五界差別. 何等爲五. 一者有情界. 二者世界. 三者法界. 四者調伏界. 五者調伏方便界. 如是名爲二種差別. 世尊. 如來成等正覺. 轉正法輪. 入大涅槃. 如是三種. 當知何相. 善男子. 當知此三皆無二相. 謂非成等正覺. 非不成等正覺. 非轉正法輪. 非不轉正法輪. 非入大涅槃. 非不入大涅槃. 何以故. 如來法身究竟◑故. 如來化身常示現故

世尊. 諸有情類但於化身見聞奉事生諸功德. 如來於彼有何因緣. 善男子. 如來是彼增上所緣之因緣故. 又彼化身是如來力所住持故

世尊. 等無加行何因緣故. 如來法身爲諸有情放大智光. 及出無量化身影像. 聲聞獨覺解脫之身. 無如是事. 善男子. 譬如等無加行從日月輪水火二種頗◑迦寶放大光明. 非餘水火. 頗◑迦寶謂大威德有情所住持故. 諸有情業增上力故. 又如從彼善工業者之所彫飾末尼寶珠出印文像. 不從所餘不彫飾者. 如是緣於無量法界方便般若. 極善修習磨瑩集成如來法身. 從是能放大智光明. 及出種種化身影像. 非唯從彼解脫之身有如斯事

世尊. 如世尊說如來菩薩威德住持. 令諸衆生於欲界中生刹帝利婆羅門等大富貴家. 人身財寶無不円滿. 或欲界天色無色界一切身財円滿可得. 世尊. 此中有何密意. 善男子. 如來菩薩威德住持若道若行. 於一切處能令衆生獲得身財皆円滿者. 卽隨所應爲彼宣說此道此行. 若有能於此道此行正修行者. 於一切處所獲身財無不円滿. 若有衆生於此道此行. 違背輕毁. 又於我所起損惱心及瞋◑心. 命終已後. 於一切處所得身財無不下劣. 善男子. 由是因緣當知如來及諸菩薩威德住持. 非但能令身財円滿. 如來菩薩住持威德. 亦令衆生身財下劣

世尊. 諸穢土中何事易得. 何事難得. 諸◑土中何事易得. 何事難得. 善男子. 諸穢土中八事易得. 二事難得. 何等名爲八事易得. 一者外道. 二者有苦衆生. 三者種姓家世興衰差別. 四者行諸惡行. 五者毁犯尸羅. 六者惡趣. 七者下乘. 八者下劣意樂加行菩薩. 何等名爲二事難得. 一者增上意樂加行菩薩之所遊集. 二者如來出現于世. 善男子. 諸◑土中與上相達. 當知八事甚爲難得二事易. 世尊. 於此解深密法門中. 此名何敎. 我當云何奉持. 善男子. 此名如來成所作事了義之敎. 於此如來成所作事了義之敎. 汝當奉持. 說是如來成所作事了義敎時. 於大會中有七十五千菩薩摩訶薩. 皆得円滿法身證覺

瑜伽師地論卷第七十八

위

*

다음

->